Hamry (distrikto Chrudim)

Municipo Hamry situas en Ĉeĥio, regiono Pardubice, distrikto Chrudim, en valo de rivero Chrudimka, 4 km sude de urbo Hlinsko. Vivas ĉi tie  (). Sude de la municipo troviĝas unu el la plej malnovaj valbaraĵoj en Ĉeĥio - Hamry.

 Historio 
La unuaj skribaj mencioj pri la vilaĝo, kiu ekestis komence de la 16-a jarcento, devenas el la jaro 1353 kaj el la jaro 1392, kiam ĝi estis parto de la sinjorejo Rychmburk. La vilaĝo, origine nomata Přerostlé kaj poste de la 18-a jarcento Přerostlé Hamry, situas en pentrinda pejzaĝo ĉirkaŭ rivero Chrudimka.
La nomo Hamry estas derivita de la vorto hamr (martelmaŝino) signanta maŝinon kaj ankaŭ domon, kie oni prilaboradis krudan feron je forĝebla ŝtalo. Ĝi estis esence granda forĝejo, kies ĉefa ilo estis ĝuste martelmaŝino, grandega martelo movigada per akvorado.
En la 15-a kaj 16-a jarcentoj martelmaŝinista metio floris kaj martelmaŝinistoj estis relative riĉaj homoj kun diversaj eksterordinaraj rajtoj.
Ĝis nun Hamry konservis sian originan situan strukturon, kiun kreas domoj en grupoj sur ambaŭ flankoj de la rivero. En la vilaĝo konserviĝis kelkaj valoraj popolkonstruaĵoj tipaj por ĉi tiu submontara regiono (n-roj 4, 5, 12, 14, 25), ĉarpentitaj, ĉiuj el la jaroj 1780 - 1790. La bieno havas loĝdomon el la 17-a jarcento kaj el la 1-a duono de la 18-a jarcento, teretaĝo estas masonita, la dua etaĝo ĉarpentita.

 Loĝantaro 

 Vidindaĵoj 
 Kapelo kaj banejo 
Proksime de Hamry, apud la vojo al Hlinsko, troviĝas baroka kapelo de Sankta Johano Nepomuka el la jaro 1760, konstruita super fonteto kun kuraca akvo. Jam en la 17-a jarcento ĉi tie estis t.n. Sanktjohana Banejo.
La kapelo estas oblonga, finita duoncirkle, volbita per du krestaj kampoj sur zonoj. Sur la altaro estas statuo de Sankta Johano Nepomuka el la 1-a duono de 18-a jarcento.

 Statuo 
Statuo de Sankta Maria estas el la jaro 1828.

 Valbaraĵo 
En la jaroj 1907 - 1912 estis ĉi tie konstruita unu el la plej malnovaj surŝutitaj valbaraĵoj en Ĉeĥio. Ĝia ĉefa celo estis protekti la teritorion kontraŭ inundoj. Nuntempe krom tio ĝi provizas grandan teritorion ĉirkaŭ Hlinsko kaj Havlíčkův Brod per trinkakvo.
Belega pejzaĝo en ĉirkaŭaĵo ĝis nun allogas multajn turistojn ne nur somere, sed ankaŭ proponas idealan terenon por skikurado. Tra la vilaĝo trairas instrua pado "Tra Vysočina regiono" kaj apude kondukas bicikla vojo n-ro 1 el Prago al Brno.

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.

 Pluaj fotoj 

 Eksteraj ligiloj 
 Paĝaro de mikroregiono Hlinsko  

Kategorio:Vilaĝoj en distrikto Chrudim
Kategorio:Municipoj en distrikto Chrudim
Kategorio:Setlejoj en Suprasvratka montetaro
Kategorio:Setlejoj en Fera montaro